b'\n_START_ARTICLE_\nPagadian\n_START_SECTION_\nMga Barangay\n_START_PARAGRAPH_\nAng lungsod ng Pagadian ay hinahati sa 54 na barangay. Maaaring bumisita sa artikulong Pagadian City sa Wikipedia sa Ingles para sa mga pangalan ng mga barangay.\n_START_SECTION_\nKasaysayan\n_START_PARAGRAPH_\nIsang dating barrio ng Labangan sa lumang lalawigan ng Zamboanga, ang Pagadian ay naging isang bayan noong Marso 23, 1937 sa pamamagitan ng E.O. 77\xc2\xa0ng Pangulong Manuel L. Quezon. Si Hon. Jose Sanson ang unang alkalde ng Pagadian._NEWLINE_Hinati sa dalawa ang lalawigan ng Zamboanga noong Hunyo 6, 1952 sa pamamagitan ng R.A. 711 na pagmamay-aari ni Kongresista Roseller T. Lim. Naging kabisera ang Pagadian noong Setyembre 17, 1952. Hinirang ang Pagadian bilang isang Lungsod noong Hunyo 21, 1969 sa pamamagitan ng R.A. 5478. Noong 2004 ay pinangalanan ang Pagadian bilang Sentro Rehiyonal para sa Tangway ng Zamboanga, bagamat planado ang paglipat nito mula sa Zamboanga noong 1990 sa administasyon ng Pangulong Corazon C. Aquino.\n_START_SECTION_\nHeograpiya\n_START_PARAGRAPH_\nMatatagpuan sa hilaga-silangang bahagi ng rehiyon, ang Lungsod ng Pagadian ay ang pasukan ng Zamboanga del Sur. Nagiging pasukan rin ng mga lungsod ng Ozamiz, Iligan at Cotabato. Ang Pagadian ay may kabuuan ng 331.6 sq. km. at may 54 na barangay.\n_START_SECTION_\nEdukasyon\n_START_PARAGRAPH_\nSa pangkalahatan ay mayroong 13 mga paaralang tertiary, kabilang ang kampus ng Western Mindanao State University-annex.\n_START_SECTION_\nKalusugan at Serbisyong Medikal\n_START_PARAGRAPH_\nAng Lungsod ng Pagadian ay mayroong 12 na ospital at klinika.\n_START_SECTION_\nPamahalaan\n_START_PARAGRAPH_\nKabilang sa Unang Distrito Kongresyonal ng lalawigan ang Pagadian City. Si Mayor Romeo "Tata" Pulmones ang alkalde ng lungsod sa unang termino. Bilang kabisera ng Zamboanga del Sur, ang mga tanggapang panlalawigan at ang kapitolyo ay matatagpuan din sa Pagadian.'